Жыджэрагъ яхэлъакъым
«Армавир» (Армавир) — «Спартак-Налшык» (Налшык) — 2:0 (1:0). Армавир. «Юность» стадион. Жэпуэгъуэм и 29-м. ЦIыху 800 еплъащ.
Судьяхэр: Веселов (Мэзкуу), Хатуев, Талаев (тIури Грознэм щыщщ).
«Армавир»: Матюшэ, Мирошниченкэ (Кайтов, 90+3), Гаджибеков, Соболь, Соловьёв, Клопков, Суханов (Падерин, 83), Лусикян (Гиоргобиани, 90+2), Поляков, Сафин (Мустафаев, 61), Жданов (Синявский, 64).
«Спартак-Налшык»: Щоджэн, Лелюкаев, Муслуев, Шахтиев, Абазэ, Магомадов (Михайленкэ, 57), Каркаев (Мэшыкъуэ, 72), Миронов, Медников (Ахриев, 85), Гугуев (Алиев, 85), ЛIуп.
Топхэр дагъэкIащ: Поляковым, 27 (1:0). Мустафаевым, 84 (2:0).
Дагъуэ къыхуащIащ Лелюкаевым, Муслуевым, Падериным.
Джэгум къыхахуащ Лелюкаевыр.
Урысей Федерацэм футболымкIэ и етIуанэ дивизионым и «Ипщэ» гупым щекIуэкI зэхьэзэхуэм пашэныгъэр щызыIыгъхэм ящыщ зы «Армавир»-м «Спартак-Налшыкыр» иригъэблэгъащ ди щIалэхэр къэралым и кубокым ипкъ иткIэ щыIэ зэпеуэм Мэзкуу и «Спартак»-м щыдэджэгуа иужькIэ. Дауи, чемпионым зэрыпэщIэтам налшыкдэсхэм къаруушхуэ трагъэкIуэдат икIи абы къыхэкIыу жыджэрагъ щIагъуэ яхэлъыжакъым.
Хэгъэрейхэм зэрахабзэу, армавирдэсхэм я ебгъэрыкIуэныгъэхэмкIэ джэгур ирагъэжьащ. АрщхьэкIэ абыхэм я фейдэ къыщи-кIар 27-нэ дакъикъэращ. Шахтиевым япэ Поляковыр топым нэсри, бжыгъэр къызэIуихащ.
Загъэпсэхуну икIыным нэблэгъауэщ «Спартак-Налшыкым» зыкъыщызэкъуихыфар. Медниковыр и къару къызэрихькIэ гъуэм лъэщу еуащ, ауэ, ди жагъуэ зэрыхъунщи, ар зымащIэ-кIэ хуэзакъым.
Джэгум и етIуанэ Iыхьэми нэхъыбэрэ ебгъэрыкIуар хэгъэрейхэращ. 56-нэ дакъикъэм Поляковым етIуанэ топри къытхудигъэкIыфынут, арщхьэкIэ Абазэм къызэтригъэувыIащ. КъыкIэлъыкIуэу Щоджэным налшыкдэсхэр къригъэлащ.
ЗэIущIэр иухыным да- къикъипщI къэнэжауэ ди гъуащхьэхъумэхэм ящыщ Лелюкаевым етIуанэу судьям дагъуэ къыхуищIащ икIи джэгум къыхихуащ. ГурыIуэгъуэт абы иужькIэ зы очко закъуэ нэхъ мыхъуми къригъэлыну «Спартак-Налшыкым» и дежкIэ зэрымытыншыр. Апхуэдэу щыт пэтми, ЛIупым Iэмал хъарзынэ къыхукъуэкIат. Ислъам, гъуащхьэхъумэхэр плIэкIэ иригъэкIуэтэкIри, хэгъэрейхэм я штрафнойм яфIихьащ икIи лъэщу гъуэм еуащ. Аргуэрыжьти, топыр абы хуэзакъым.
Мыгувэу «Армавир»-м и текIуэныгъэр щIигъэбыдащ. Щоджэным къигъэлъеижа топым Мустафаевыр япэу нэсри, бжыгъэр игъэбэгъуащ. АдэкIэ псори гурыIуэгъуэт.
ЗэрытекIуам и фIыгъэкIэ «Армавир»-р пашэу къэнэжащ. АрщхьэкIэ абы «IэфIыпсыр» къызэрыкIэрыхур топ дагъэкIахэмрэ къыхудагъэкIахэмрэ зэрызэхущыты-мкIэщ. «Спартак-Налшыкыр» аргуэру зы увы-пIэкIэ къекIуэтэхащ.
Иджы щыгъуазэ фыхуэтщIынщ «Ипщэ» гупым иужьу щызэхэта джэгугъуэм кърикIуа бжыгъэхэм. Мис ахэр: «Чайка» (Песчанокопское) — «Биолог-Новокубанск» (Прогресс) — 0:1, «Академия» (Дон Iус Ростов) — «Ангушт» (Нэзрэн) — 3:0,«Анжи-2» (Мэхъэчкъалэ) — «Дружба» (Мейкъуапэ) — 0:1,«Кубань-2» (Краснодар) — «Спартак-Владикавказ» (Владикавказ) — 3:0, «Динамо-Ставрополь» (Ставрополь) — «Легион Динамо» (Мэхъэчкъалэ) — 0:0, «Черноморец» (Новороссийск) — «Мэшыкъуэ-КМВ» (Псыхуабэ) — 2:1, «IэфIыпс» (IэфIыпс) — «Краснодар-2» (Краснодар) — 2:1.
КъыкIэлъыкIуэ джэгугъуэр «Спартак-Налшыкым» щэкIуэгъуэм и 4-м иригъэкIуэкIынущ. А махуэм ди щIалэхэм кърагъэблэгъэнущ Дон Iус Ростов и «Академия» командэр.
Жыласэ Заурбэч.
